ברכת זוכר הברית

ברכת זוכר הברית היא אחת מברכות הראייה שתיקנו חז"ל לאומרה בשעה שנראית הקשת בענן.

מקור הברכה 
ברכה זו הוזכרה בתלמוד. התנאים נחלקו בנוסח הברכה, ומחמת זה להלכה מברכים ברכה אחת הכוללת את שתי הנוסחאות.

פירוש הברכה 
פירוש הברכה הוא כך (על פי הרב דוד אבודרהם הלכות ברכות, שער ח'):

זוכר הברית - שנאמר () 'והיה לאות ברית', וזוכר שנשבע שלא יביא מבול, וכשרואה את הרשעים רוצה להחריב את עולמו ורואה הקשת ונזכר בברית ונמנע.

נאמן בבריתו - שלא יעבירנו אף שרבו הרשעים.

קיים במאמרו - אפילו לא היה הברית, כיוון שאמר הקב"ה () "ולא יהיה עוד מבול לשחת הארץ".

זיהוי הקשת 
הרב יהונתן אייבשיץ (יערות דבש  דרוש יב) בהסתמכו על דברי הזוהר, כתב לחדש, שרק קשת שהיא במראה צבע תכלת היא לזכר הברית ורק עליה יש לברך, אבל הקשת המצויה בשבעה מיני צבעים היא טבעית, ואין לברך עליה.
למרות דברים אלו, המנהג הוא לברך אף על מראה קשת המצויה.

דינים נוספים

רואה מקצת הקשת  
בביאור הלכה הסתפק אם רשאי לברך גם אם רואה רק מקצת הקשת.

קישורים חיצוניים

הערות שוליים 

ברכות הראייה